Арын Қызырұлы Кизиров

Арын Қызырұлы Кизиров (1913 жыл, КСРО, Ақмола облысы, Бәймен ауылы — 7 мамыр 1997 жыл, Қазақстан, Ақмола облысы, Ерейментау қаласы) — Ұлы Отан соғысының қатысушысы, ардагері, мүгедегі.

Өмірбаяны
1914 жылы Ерейментау ауданына қарасты Бәймен ауылында дүниеге келген. Руы — Қанжығалы Киікбай. 1932 жылы әке-шешеден айырылып, Благодат балалар үйінде тәрбиеленеді. Еңбек жолын 1937-1939 жж. темір жолда бастайды. 1939 жылы Қызыл Әскер қатарына алынады. 1941-1944 жж. Ұлы Отан соғысына қатысып, саперлер бөлімшесінің командирі болады. Бір түнде мина даласын залалсыздандырғаны үшін "Қызыл Жұлдыз" орденімен марапатталады. Соғыста аяғын беріп, еліне қайтады, бірақ еңбекке араласып, 1945 жылы Күншалған ауыл кеңесінің төрағасы қызметін атқарған. Бертін дүкенші болып, зейнетке шыққан. Ол 3-ші дәрежелі "Даңқ" ордендерінің, "Солдат даңқы" орденінің, бірнеше медальдардың иегері. 1997 жылдың 7 мамырында бақилық болдыҚанжығалы Киікбай шежіресі. Құрастырған М.Б. Әдірешев. — Павлодар: ЖК "Сытина Н. И." баспаханасы, 2016 — 106 б. ISBN 978-601-7896-26-3

Жанұясы
 Әйелі — Күләнда Қамзеқызы Хамзина (1929-2008)
 Үлкен ұлы — Аманжол Арынұлы Кизиров (1949-1949)
 Үлкен қызы — Алтын Арынқызы Кизирова (1951 жылы туған)
 Екінші қызы — Ләйлә Арынқызы Кизирова (1953 жылы туған)
 Үшінші қызы — Айымгүл Арынқызы Кизирова (1955 жылы туған)
 Ортаңғы ұлы — Мереке Арынұлы Кизиров (1957 жылы туған)
 Кіші ұлы — Садық Арынұлы Кизиров (1961 жылы туған)
 Кіші қызы — Гүлбақша Арынқызы Кизирова (1964-1967)

Марапаттары
 "Қызыл Жұлдыз" ордені
 1-ші, 2-ші дәрежелі "Ұлы Отан соғысы" ордені
 3-ші дәрежелі "Даңқ" ордені
 3-ші дәрежелі "Солдат даңқы" ордені
 "Кавказды қорғағаны үшін" медалі
 "Германиядағы жеңісі үшін" медалі

Дереккөздер

Санат:7 мамырда қайтыс болғандар
Санат:Қызыл Жұлдыз орденінің иегерлері